EkBass/fiwiki-20250220-pages-articles huggingface dataset:
Sirkka

Sirkka tarkoittaa seuraavia: * sirkat (Gryllidae), suorasiipisiin kuuluva hyönteisheimo * heinäsirkat (Caelifera), suorasiipisiin kuuluva alalahko * Sirkka, naisen etunimi * Samu Sirkka, Pinocchio-animaatioelokuvan ja sarjakuvien hahmo * Sirkka, kylä Kittilässä * Sirkka, suomalainen lastenlehti * sirkka, pilppu, leikki, jossa puukapulaa lyödään kepillä * Sirkka- tietokanta, Sirkuksen tiedotuskeskuksen tietokanta * Mieskuoro Sirkat, vuonna 1899 perustettu suomalainen kuoro * Sirkka, P.V. Lehtisen ohjaama lyhytelokuva vuodelta 2001 * Sirkka, Anni Saastamoisen romaani vuodelta 2019 == Sukunimi == * Impi Sirkka (1884–1973), suomalainen kansanopiston johtaja ja suomentaja * Miradonna Sirkka (s. 1991), suomalainen nykysirkus- ja performanssitaiteilija ja ohjaaja.
The Cardigans

The Cardigans on Jönköpingistä, Etelä-Ruotsista lähtöisin oleva yhtye. Se perustettiin lokakuussa 1992, kun Peter Svensson (kitara) ja Magnus Sveningsson (basso) keskeyttivät heavy metal -vaiheensa ja päättivät tulla yhtä hyviksi kuin The Beatles. Yhtyeessä soittivat Svenssonin ja Sveningssonin lisäksi Bengt Lagerberg (rummut) sekä Matthias Alfheim (kitara), jonka pian korvasi Lars-Olof Johansson (kitara ja koskettimet). Naisvokalisti Nina Persson liittyi pian yhtyeeseen. == Kokoonpano == * Peter Svensson, kitara (s. 18. lokakuuta 1974) * Magnus Sveningsson, basso (s. 4. huhtikuuta 1972, Falköping) * Bengt Fredrik Arvid Lagerberg, rummut (s. 5. heinäkuuta 1973) * Lars-Olof Johansson, kitara ja koskettimet (s. 23. helmikuuta 1973, Huskvarna) * Nina Persson, laulu (s. 6. syyskuuta 1974, Örebro) == Diskografia == === Albumit === * * * * * * === Kokoelmat === * * * === Singlet === * * * * * * * * * * * * * * * * == Aiheesta muualla == * Virallinen kotisivu. Cardigans, The Luokka:Ruotsalaiset popyhtyeet
Mäkihypyn maailmancup 1999–2000

Mäkihypyn maailmancup 1999–2000 käsitti 27 osakilpailua, joista yksi peruttiin. Ensimmäinen osakilpailu pidettiin Kuopiossa Suomessa 27. marraskuuta 1999 ja viimeinen osakilpailu Planicassa Sloveniassa 19. maaliskuuta 2000. ==Maailmancupin kymmenen eniten pisteitä kerännyttä hyppääjää== Sijoitus Hyppääjä Maa Pisteet 1\. Martin Schmitt 1833 2\. Andreas Widhölzl 1452 3\. Janne Ahonen 1437 4\. Sven Hannawald 1065 5\. Andreas Goldberger 1034 6\. Ville Kantee 836 7\. Jani Soininen 734 8\. Stefan Horngacher 624 8\. Risto Jussilainen 624 10\. Hideharu Miyahira 567 ==Suomalaisten sijoitukset ja palkintosijoitukset osakilpailuista== * 3. Janne Ahonen 1437 - 2 voittoa, 8 kakkossijaa, 6 kolmossijaa * 6. Ville Kantee 836 - 1 voitto, 2 kakkossijaa, 1 kolmossija * 7. Jani Soininen 734 - 1 voitto, 2 kakkossijaa * 8. Risto Jussilainen 624 - 1 kakkossija, 2 kolmossijaa *17. Matti Hautamäki 341 - 1 kolmossija *25. Mika Laitinen 232 *26. Jussi Hautamäki 230 *37. Tami Kiuru 93 *39. Pekka Salminen 81 ==Aiheesta muualla== *Tulokset FIS:n sivulla Luokka:Mäkihypyn maailmancup Luokka:Vuoden 1999 urheilu Luokka:Vuoden 2000 urheilu
Röntgenkaksoistähti

Röntgenkaksoistähti on kaksoistähti, joka emittoi röntgensäteilyä. Röntgensäteily tulee neutronitähden tai mustan aukon ympäriltä. Jos röntgensäteily tulee pulsseina, kyse on röntgenpulsarista. Röntgensäteily johtuu neutronitähteen saapuvasta tähtituulesta tai massavirrasta. Tunnettu röntgenkaksoistähti on Cygnus X-1. == Lähteet == *
Bariumtähti

Bariumtähti on kehittynyt kaksoistähti, jossa punaisen jättiläisen kumppanina on valkea kääpiö, josta on siirtynyt ainetta punaiseen jättiläiseen. Punaisen tähden spektriluokka on K tai M. Niiden spektrissä on havaittavissa selvästi bariumin, joidenkin harvinaisten maametallien sekä erilaisten hiiliyhdisteiden selvät viivat. == Lähteet == Luokka:Kaksoistähdet Luokka:Kemiallisesti poikkeavat tähdet
Wallace ja Gromit

Wallace ja Gromit on brittiläisen Nick Parkin luoma vaha- animaatiohahmokaksikko, joka on esiintynyt päähenkilöinä Aardman Animations -studion tuottamissa elokuvissa ja televisiosarjoissa. Wallace on keksijä, joka pitää kovasti juustosta. Gromit (joissain suomennoksissa Mutteri) on Wallacen antropomorfinen koira. Gromit ei puhu, mutta se on vähintään yhtä älykäs kuin isäntänsä. Wallace ja Gromit -vahanukkeanimaatiot on tehty kaikki perinteisellä stop motion -tekniikalla. Wallacesta ja Gromitista on tehty neljä lyhytelokuvaa – Suurenmoinen huviretki (1989), Väärät housut (1993), Läheltä piti (1995) ja Paakarin painajainen (2008) – sekä kokoillan elokuvat Wallace & Gromit: Kanin kirous (2005) ja Wallace ja Gromit: Kosto kynittävänä (2024). Kanin kirous sai parhaan animaatioelokuvan Oscarin ensimmäisenä vaha- animaationa, ja myös Väärät housut ja Läheltä piti saivat Oscarin lyhytanimaatioiden sarjassa. Parivaljakko on esiintynyt myös kahdessa animaatiosarjassa, Wallacen ja Gromitin huippuhärveleitä (2002) sekä Wallace ja Gromit keksintöjen maailmassa (2010). Wallacen ääninäyttelijänä on toiminut aluksi Peter Sallis ja myöhemmin vuosina 2008–2010 ja vuodesta 2012 alkaen Ben Whitehead. Kaikkien Wallace ja Gromit -animaatioiden musiikin on säveltänyt Julian Nott. Nick Park suunnitteli hahmot alun perin opintojensa lopputyöksi ja jatkoi hankettaan, vaikka se venyi vuosien mittaiseksi. Aardman-studio tarjoutui auttamaan Parkia, jos Park puolestaan auttaisi heitä eräässä elokuvassa. Ensimmäinen Wallace ja Gromit -elokuva Suurenmoinen huviretki esitettiin BBC:n kanavalla jouluaattona 1990. Se on ollut parhaan lyhytelokuvan Oscar-ehdokas, mutta palkituksi tuli Aardman-studioiden hanke, jonka tekemiseen Park oli osallistunut. Hahmojen pohjalta on tehty myös seikkailupeli Wallace & Gromit's Grand Adventures. Läheltä piti -elokuvassa sivuhahmona esiintynyt Shaun-lammas sai myöhemmin oman spinoff-sarjan Late Lammas (Shaun the Sheep). == Lähteet == == Aiheesta muualla == * Virallinen sivusto. *
Puolikuu (yhtye)

Puolikuu on vuonna 1988 perustettu suomalainen poprock-yhtye. Yhtyeen esikoisalbumi Hämärään huoneeseen ilmestyi vuonna 1990. Suurempi menestys kuitenkin avautui vuonna 1992, jolloin Flamingo Music julkaisi yhtyeeltä Makeaa myrkkyä sekä Nyt loppuu todellisuus -albumit. Ensimmäinen levyistä ylitti myynnissään 25 000 kappaleen kultalevyrajan ja jälkimmäinen 50 000 kappaleen platinalevyrajan. Menestyslevyjä seurasi kaksi vuosina 1993–1994 Flamingolle tehtyä kohtuullisesti menestynyttä albumia Tähdenlennon taa ja Nyt. Näiden jälkeen yhtyeen levy-yhtiö vaihtui PolyGramiksi Flamingon ajauduttua 1990-luvun puolivälin jälkeen konkurssiin. PolyGramille yhtye levytti kaksi albumia sekä irtokappaleita kokoelmajulkaisulle. Vuosituhannen vaihduttua yhtye teki rock-henkisemmän albumin Jingle Jangle, jonka julkaisi Johanna Kustannus. Seuraavaksi ilmestynyt Edelin julkaisema levy Puolikuu Plays Puolikuu (2003) oli tupla-cd, jonka ensimmäinen levy sisälsi uusia versioita yhtyeen vanhoista hiteistä ja toinen levy puolestaan uusia levytyksiä. Vuonna 2007 Bonnier Musicin julkaisema Seis maailma puolestaan edusti edellisiä levyjä iskelmällisempää linjaa. Vuonna 2008 yhtye teki levytyssopimuksen Rocket Recordsin kanssa. Vuonna 2008 Puolikuun englanninkielinen sivuprojekti Pospisil julkaisi pitkäsoiton Acapulco. Seuraava Puolikuu-albumi Huuda hiljaa ilmestyi 31. maaliskuuta 2010. Levyn kappaleista ”Poutaa” oli viidenneksi soitetuin kappale Ylen radioissa vuonna 2010.Vuoden 2010 esitetyimmät sävellykset Puolikuun seuraava albumi Onko taivas korkealla ilmestyi helmikuussa 2011. Sen nimiraita julkaistiin syksyllä 2010 promosinglenä ja kappale nousi noin kolmeksi kuukaudeksi Radio Suomen TOP40-soittolistalle.OTK pala palalta osat 1-2 (ja muita kertomuksia Puolikuusta) Puolikuun viimeisin albumi, nimeltään yksinkertaisesti Puolikuu, ilmestyi 14. maaliskuuta 2012. Puolikuun keulahahmo oli laulusolisti Kari Pesonen, joka myös sävelsi ja sanoitti valtaosan yhtyeen tuotannosta. Pesonen kuoli äkilliseen sairauskohtaukseen 58-vuotiaana 20. huhtikuuta 2019.https://www.is.fi/viihde/art-2000006079414.html. Viitattu 20.4.2019 ==Kokoonpano== * Leo Eerikäinen * Arto Häkkänen ==Diskografia== ===Albumit=== * Hämärään huoneeseen (1990) * Makeaa myrkkyä (1992) * Nyt loppuu todellisuus (1992) * Tähdenlennon taa (1993) * Nyt (1994) * Sinä tulit (1996) * Kaunis turhuus (1997) * Vanha uusi lainattu sininen (kokoelma, 1998) * Jingle Jangle (2000) * Puolikuu plays Puolikuu (2003) * Seis maailma (2007) * Acapulco (nimellä Pospisil) (2008) * Huuda hiljaa (2010) * Onko taivas korkealla (2011) * You Belong To Me (nimellä Pospisil) (2011) * Puolikuu (2012) == Lähteet == == Aiheesta muualla == * Viralliset kotisivut. * Ylen Elävä arkisto: Puolikuu – Nyt loppuu todellisuus. Luokka:Suomalaiset rockyhtyeet Luokka:Suomalaiset popyhtyeet
Valvoja (elokuva)

Valvoja (The Parole Officer) on John Duiganin ohjaama komediaelokuva vuodelta 2001. == Juoni == Elokuvan päähenkilö on hyväntahtoinen mutta saamaton ehdonalaisvalvoja Simon Garden, jota näyttelee Steve Coogan. Hänet lavastetaan murhaajaksi. Todisteena on pankkiholviin talletettu valvontakameran nauha, jota Simon Garden apureineen lähtee hakemaan. == Näyttelijät == Luokka:Brittiläiset komediaelokuvat Luokka:Vuoden 2001 brittiläiset elokuvat
Taikakuu

Taikakuu on suomalainen pop-iskelmä-yhtye. Yhtyeen läpimurto tapahtui vuonna 2000, jolloin se voitti Vuoden viihdyttäjä -kilpailun ja pääsi ohjelmaan Kesäillan valssi koko kesän vakioyhtyeeksi. Samana vuonna se sijoittui Syksyn sävel -kilpailussa neljännelle sijalle. Sen jälkeen on tullut muun muassa iskelmätulokas-Emma-palkinto. Helmikuussa 2014 yhtyeen solisti Janne Raappana ilmoitti jäävänsä määrittelemättömän pituiselle tauolle. Raappanaa tuuraamaan tuli soolouraa luonut iskelmälaulajana tunnettu Juha Metsäperä. Solistivaihdoksen myötä myös Metsäperän edellisen Resiina-yhtyeen basisti Marko Pekkarinen siirtyi Taikakuuhun. Myöhemmin Raappana ilmoitti, ettei enää palaa Taikakuu-yhtyeeseen. == Diskografia == ===Albumit=== * Kuin Olavi Virta (Universal Music, 2000) * Elämä edessä (Universal Music, 2001) * Vaarallinen nainen (Bluebird/BMG, 2003) * Hiljainen on laulu rakkauden (Magnum Music, 2005) * Uuteen elämään (2007) * Matkalla... Vanhasta uuteen elämään... DVD (2008) * Seisovaa vettä (2009) * Tunne (2013) * Virta (2015) ===Singlet=== * Alle metrin päässä 2015 * Minä en puhu 2014 * Piikkilankaa 2009 * Onnen tähti- ilta 2009 * Vierellesi jään 2007 * Sinut tahdon kokonaan 2007 * Tulkoon joulu 2005 (Cantare-kuoron kanssa) * Kuuntelen 2005 * Palavat sydämet 2005 * Hiljainen on laulu rakkauden 2004 * Vaarallinen nainen 2003 * Kestää en voi kauempaa 2003 * Saanko luvan 2002 * Elämä edessä (talvimix) 2001 * Rakkauden jälkeen 2001 * Sun maailmaan 2001 * Tummukaa varjot vain 2000 * Syystuuli 2000 * Ajoin halki kesä-Suomen (vain radiopostitus) 2000 * Niin paljon tyttöjä 2000 * Kuin Olavi Virta 2000 == Kokoonpano == * Juha Metsäperä (laulu, kitara) * Samppa Komokallio (kitara, laulu) * Emil Hällmark (koskettimet, haitari, laulu) * Samuli Mäkelä (rummut, laulu) * Marko Pekkarinen (basso, laulu) === Entiset jäsenet === *Mika Linke (rummut) 2000–2007http://populappi.rovaniemi.fi/artists/view/2879. Viitattu 3.10.2018 *Janne Sipinen (rummut, laulu) 2007–2011 *Janne Raappana (laulu, basso) 2000–2014 https://www.iskelma.fi/uutiset/musiikki/a-111702. Viitattu 3.10.2018 == Lähteet == * Viralliset kotisivut === Viitteet === == Aiheesta muualla == * Taikakuun esittely MagnumLiven sivustolla Luokka:Suomalaiset popyhtyeet Luokka:Emma-palkinnon saajat
Yhteisvaippakaksoistähti

Yhteisvaippakaksoistähti on tähtipari, jossa normaali tähti liikkuu punaiseksi jättiläiseksi laajenneen raskaamman tähden sisässä pudoten hitaasti punaisen jättiläisen keskustaa kohti. Punaisen jättiläisen keskusta on tiheä, heliumia sisältävä ydin. Kevyemmän pienen tähden liikettä raskaamman, isomman tähden sisällä kutsutaan englanniksi nimellä "spiralling in", sisään kiertyminen. Yhteisvaippakaksoistähden pienempi osapuoli ei tietenkään näy ulospäin. Ajan kuluessa normaali tähti lähestyy punaisen jättiläisen tiheää ydintä kiihtyvällä vauhdilla kuorien lopulta ulomman kaasukerroksen pois. Jää jäljelle valkea kääpiö ja pääsarjan tähti. Äärimmäinen kehityksen lopputulos voi olla valkea kaksoiskääpiö. Luokka: Kaksoistähdet
Írafár

Írafár on islantilainen vuonna 1998 perustettu rockyhtye, yksi 2000-luvun menestyneimmistä. Yhtye julkaisi ensimmäisen singlensä ”Hvar er ég?” vuonna 2000 ja solmi levytyssopimuksen Skífan-levy-yhtiön kanssa vuonna 2002. Írafárin samana vuonna julkaistu esikoisalbumi Allt sem ég sé myi platinaa ja nousi maan nopeimmin myyneeksi popalbumiksi 25 vuoteen. Vuonna 2003 yhtyeen laulaja Birgitta Haukdal äänestettiin vuoden poptähdeksi ja hän edusti Islantia Eurovision laulukilpailussa kappaleella ”Open Your Heart”. Haukdalin lisäksi yhtyeen jäseniä ovat Vignir Snær Vigfússon (kitara ja laulu), Sigurður Rúnar Samúelsson (basso), Andri Guðmundsson (koskettimet) ja Arnar Gíslason (rummut). Aiempia jäseniä olivat Jóhann Bachman (rummut, 2001–2005), Steini (rummut, 1999–2001) ja Þorbjörn Sigurðsson (koskettimet, 1999–2001). == Diskografia == ===Albumit=== * Allt sem ég sé (2002) * Nýtt upphaf (2003) * Írafár (2005) ===Singlet=== * "Hvar er ég?" (2000) * "Fingur" (2001) * "Eldur í mér" (2001) * "Ég sjálf" (2002) * "Stórir hringir" (2002) * "Allt sem ég sé" (2002) * "Aldrei mun ég" (2003) * "Fáum aldrei nóg" (2003) * "Stel frá þér" (2003) * "Lífið" (2004) * "Leyndarmál" (2005) * "Alla tíð" (2005) * "Ég missi alla stjórn" (2005) * "Þú vilt mig aftur" (2018) == Lähteet == Luokka:Islantilaiset rockyhtyeet
Alive & Well

Alive & Well on kalifornialaisen hard rock -yhtye Quiet Riotin studioalbumi joka julkaistiin alkuvuodesta 1999. Levyllä on 8 uutta kappaletta, 1 cover sekä 6 uutta versiota yhtyeen vanhoista hiteistä. ==Kappaleet== # # # # # # # # # # # # # # # ==Kokoonpano== *Kevin DuBrow - laulu *Carlos Cavazo - kitara *Rudy Sarzo - basso *Frankie Banali - rummut == Aiheesta muualla == * * Luokka:Vuoden 1999 albumit Luokka:Quiet Riotin albumit
BY Draconis -muuttuja

BY Draconis -muuttuja on muuttuva tähti, jonka puolijaksolliset valonvaihtelut johtuvat tähden pyörimisestä. Valonvaihtelun jakso on muutamasta tunnista 120 päivään ja voimakkuus noin 0,02–0,5 magnitudia. Tähti on tyyppiä G, K tai M. Joillakin tähdillä on roihupurkauksia, ja joillakin BY Dra -tähdillä havaitaan myös lähekkäisen seuralaistähden aiheuttamia pieniä muutoksia kromosfäärin aktiivisuudessa ja valonvoimakkuudessa. *
ZZ Ceti -tähti

ZZ Ceti -tähti on valkoinen kääpiö, jossa tapahtuu tähden aaltoilua, ns. tähdenjäristyksiä. Näitä tähtiä kutsutaan myös lyhenteellä DAV. Nämä muuttavat tähden kirkkautta 0,001–0,2 magnitudia 30 sekunnin – 25 minuutin jaksoissa. Kirkkauden vaihtelut johtuvat lämpötilan muutoksista. Pieni lämpötilan muutos muuttaa tähden kirkkautta huomattavasti. ZZ Ceti -tähti on "ei-säteittäisesti sykkivä tähti". ZZ Ceti -tähdet jaetaan tyypin mukaan ZZA, ZZB ja ZZO-tähtiin. Niitä vastaavat spektrityypit ovat DA, DB ja DO. ZZ:t ovat äärimmäisen kuumia tähtiä, joita sanotaan monesti GW Wirginis -tähdiksi tai lyhenteellä DOV, DBV. DAV-tyypin tähtiä tunnetaan noin 70 ja DOV+DBV-tyypin 38. Esimerkki DAV-tyypin tähdestä on myös GW Librae. == Muita sykkiviä valkeita (esi)kääpiöitä tai alikääpiöitä == Sykkiviä alikääpiöitä ovat "Betsy-tähdet" ja EC 14026-tyypin tähdet. == Lähteet == Luokka:Muuttuvat tähdet Luokka:Valkoiset kääpiöt
George Taylor (sarjakuvahahmo)

George Taylor on Teräsmies-lehdissä esiintynyt kuvitteellinen hahmo. Taylor toimii Metropolisin vanhimman sanomalehden Metropolis Daily Star:in päätoimittajana. Häntä pidetään myös toisen sarjakuvahahmon, Perry Whiten esikuvana. Hahmo esiintyi ensimmäisen kerran sarjakuvassa Action Comics #2 (Heinäkuu 1938) ja hänet loivat Jerry Siegel ja Joe Shuster. Hahmon nimi paljastettiin virallisesti Superman #2 numerossa vuonna 1939. Sarjakuvien nk. Kultaisella Kaudella 1930- ja 40-luvuilla, Teräsmiehen alter ego Clark Kent työskenteli toimittajana Taylorin johtamassa Daily Starissa. Keväällä 1940 Taylorin toimittama sanomalehti muutti selittämättömällä tavalla nimensä Daily Planetiksi. Hän säilytti asemansa päätoimittajana saman vuoden marraskuuhun asti, jonka jälkeen uusi päätoimittaja Perry White otettiin käyttöön yhtäkkiä. Vuoden 2011 New 52 -julkaisussa George Taylor esiteltiin uudelleen Action Comicsissa (vol. 2) #8 Daily Star -lehden kustantajana. Vuoden 2020 piirroselokuvasovituksessa Superman: Red Son George Taylorin ääninäyttelijänä toimii Jim Ward. == Lähteet == Luokka:Kuvitteelliset toimittajat Luokka:DC- universumin sivuhenkilöt Luokka:Teräsmies
Väliarvolause

Väliarvolause voi tarkoittaa seuraavia: * Differentiaalilaskennan väliarvolause * Integraalilaskennan väliarvolause * Jatkuvien funktioiden väliarvolause
Mäkihypyn maailmancup 2000–2001

Mäkihypyn maailmancup 2000–2001 käsitti 25 osakilpailua, joista neljä peruttiin. Ensimmäinen osakilpailu pidettiin Kuopiossa Suomessa 24. marraskuuta 2000 ja viimeinen osakilpailu Planicassa Sloveniassa 18. maaliskuuta 2001. ==Maailmancupin kymmenen eniten pisteitä kerännyttä hyppääjää== Sijoitus Hyppääjä Maa Pisteet 1\. Adam Małysz 1531 2\. Martin Schmitt 1173 3\. Risto Jussilainen 938 4\. Noriaki Kasai 728 5\. Janne Ahonen 686 6\. Matti Hautamäki 648 7\. Wolfgang Loitzl 614 8\. Stefan Horngacher 566 9\. Sven Hannawald 462 10\. Jani Soininen 394 ==Suomalaisten sijoitukset ja palkintosijoitukset osakilpailuista== * 3. Risto Jussilainen 938 - 1 voitto, 4 kakkossijaa, 3 kolmossijaa * 5. Janne Ahonen 686 - 4 kakkossijaa * 6. Matti Hautamäki 648 - 1 voitto, 2 kolmossijaa *10. Jani Soininen 394 - 1 kolmossija *15. Jussi Hautamäki 328 - 1 kolmossija *17. Ville Kantee 283 - 1 voitto, 1 kolmossija *18. Veli-Matti Lindström 277 - 1 kakkossija *21. Toni Nieminen 230 *38. Tami Kiuru 99 *64. Lassi Huuskonen 16 *68. Lauri Hakola 10 *79. Pekka Salminen 2 ==Aiheesta muualla== *Tulokset FIS:n sivulla Luokka:Mäkihypyn maailmancup Luokka:Vuoden 2000 urheilu Luokka:Vuoden 2001 mäkihyppy
FK Comae Berenices -muuttuja

FK Comae Berenices -muuttuja eli FK Com -tähti on nopeasti pyörivä Auringon lämpöinen tai hieman sitä viileämpi jättiläistähti, jonka spektriluokka on G tai K. Pyörähdysjakso on vain muutamia päiviä ja kirkkauden vaihtelut magnitudin kymmenyksiä. Näiden tähtien uskotaan olevan eräs vaihe kaksoistähtien kehityksessä, ns. yhteisvaippakaksoistähti, jossa jättiläistähden sisällä liikkuva pienempi tähti on yhdistynyt suuremman tähden ytimeen. Luokka:Muuttuvat tähdet
SX Arietis -muuttuja

SX Arietis -muuttuja on kuumempi versio Alfa2 Canum Venaticiorum -muuttujasta. Näiden muuttuvien tähtien valonvaihtelu on alle 0,1 magnitudia. Tähden pyöriessä vaihtelee kirkkauden lisäksi magneettikenttä ja spektriviivat, joiden mukana heliumin määrä. Voimakas magneettikenttä siirtää heliumia tiettyihin kohtiin. Näiden tähtien spektrityyppi on B0p -- B9p, ja ne ovat ns. helium-muuttujia. Luokka: Muuttuvat tähdet
AM Herculis -tähti

AM Herculis -tähti eli AM Her -tähti tai polari on valkea kääpiö, jolla on voimakas magneettikenttä ja seuralaisenaan massaa luovuttava lähellä kiertävä punainen tai oranssi kääpiötähti. Peruskuvio on sama kuin kataklysmisellä muuttujalla,AM Herculis The American Association of Variable Star Observers (AAVSO) mutta valkean kääpiön magneettikenttä estää toisesta tähdestä tulevan massavirran kasautumasta kertymäkiekoksi. Kaasu törmää magneettikenttään kuumassa pilkussa virraten magneettisia voimaviivoja pitkin tähden navoille, joissa se törmää vesiputousmaisesti valkean kääpiön pinnalle. Tällöin vapautuu valtavat määrät energiaa mm. röntgensäteinä. Nimitys polari kuvaa magneettista napaisuutta ja AM Herculis -tähdet ovatkin magneettisten kataklysmisten muuttujien prototyyppi. Magneettikenttä on 10–100 megagaussia, ja sen akseli ei ole useinkaan sama kuin pyörähdysakseli. Kaasu törmää valkean kääpiön pinnalle nopeudella 3 000 km/s. Tähdet ovat niin lähellä toisiaan, että ne lukitsevat toistensa pyörimisen. AM Herculis -tähti vilkkuu 4–5 magnitudia. ==DQ Herculis -tähdet== DQ Herculis -tähdet ovat puolipolareita. Näissä magneettikenttä on 1–10 miljoonaa gaussia eli pienempi kuin AM Herculis -tähdissä. Kertymäkiekko syntyy seuralaistähdestä virtaavasta kaasusta. Magneettikenttä on liian heikko hidastaakseen valkean kääpiön pyörimistä, jotta se voisi lukkiutua seuralaistähden kiertoaikaan. Magneettikenttä ei hajota kertymäkiekkoa mutta ohjaa kaasun tiettyihin kohtiin tähden navoille. Kaasu virtaa valkeaan kääpiöön lyhintä mahdollista reittiä pitkin. DQ Herculis -tyyppi on saanut nimensä DQ Herculisin eli Nova Herculis 1934 mukaan.DQ Herculis: Nova 1934 The British Astronomical Association Variable Star Section == Lähteet == Luokka:Kataklysmiset muuttujat Luokka:Kaksoistähdet
Polari

Polari voi tarkoittaa: *polari eli AM Herculis -tähti *polari, brittiläisten homoseksuaalien slangi *Polari, Rauman kaupunginosa. ==Sukunimenä== *Irma Polari, näytelmäkirjailija *Oiva Polari, taidemaalari *Timo Polari, seikkailija, kirjailija ja luennoija
Luominen

Luominen voi viitata seuraaviin: * Raamatun luomiskertomus, kristinuskon ja juutalaisuuden näkemys maailmankaikkeuden synnystä * luomiskertomukset, myyttejä maailman ja ihmisen synnystä * luominen, nisäkkään tiineyden spontaani keskeytyminen * Luominen, Joseph Haydnin säveltämä oratorio
Manuel II

Manuel II voi tarkoittaa seuraavia henkilöitä: * Manuel II Palaiologos, Bysantin keisari * Manuel II Megas Komnenos, Trabizondin keisari * Manuel II (patriarkka), Konstantinopolin patriarkka * Emanuel II, Portugalin kuningas
Lineaarinen aliavaruus

Lineaarinen aliavaruus eli vektorialiavaruus on vektoriavaruuden osajoukko, joka on itsekin vektoriavaruus käytetyn laskutoimituksen ja skalaarikunnan K suhteen. Sitä kutsutaan hyvin usein vain aliavaruudeksi, jos ei ole vaaraa sekoittaa sitä topologiseen aliavaruuteen. Aliavaruuden dimensio on aina pienempi tai yhtä suuri kuin alkuperäisen avaruuden. Jos aliavaruus on pienempi kuin alkuperäinen avaruus, kutsutaan sitä aidoksi aliavaruudeksi. Jos V on vektoriavaruus ja W on sen osajoukko, niin W on avaruuden V aliavaruus jos ja vain jos 0\in W, \alpha x\in W ja x+y\in W kaikilla \alpha\in\mathbb R,\ x,y\in W. Siis esimerkiksi \scriptstyle\mathbb R^2-tason (eli x-y-tason) aliavaruudet ovat \scriptstyle\mathbb R^2 itse (sen ainoa "epäaito aliavaruus"), jokainen origon läpi kulkeva suora ja "triviaali avaruus" \scriptstyle\\{0\\}, johon kuuluu pelkkä origo. Vastaavasti avaruuden \scriptstyle\mathbb R^3 aliavaruudet ovat \scriptstyle\mathbb R^3, \scriptstyle\\{0\\} sekä kaikki origon sisältävät tasot ja suorat. == Aliavaruuskriteeri == Aliavaruuskriteeri on lause, joka kertoo milloin jokin vektoriavaruus on toisen vektoriavaruuden aliavaruus. Olkoon V jokin vektoriavaruus ja U jokin sen osajoukko, joka ei ole tyhjä. Nyt joukko U on V:n aliavaruus, jos ja vain jos :a\mathbf{x} + \mathbf{y} \in U Kaikilla vektoreilla \mathbf{x}, \mathbf{y} \in U ja skalaareilla a\in K. (Tavanomaisimpien vektoriavaruuksien skalaarikuntana K on reaalilukujen joukko.) == Lähteet == ==Kirjallisuutta== * * Luokka:Lineaarialgebra ru:Векторное пространство#Подпространство
Ulottuvuus

Ulottuvuus eli dimensio on topologista avaruutta kuvaava matemaattinen käsite, joka voidaan määritellä usealla eri tavalla. Algebrallinen dimensio kertoo vektoriavaruuden kannan mahtavuuden. Metrinen dimensio perustuu toisistaan yhtä kaukana sijaitsevien pisteiden lukumäärään. Yhdessä ulottuvuudessa näitä on kaksi, kahdessa kolme ja n:ssä n + 1 kpl. Määritelmä toimii vain metrisessä avaruudessa. Lebesguen dimensiota (kulkee myös nimellä topologinen dimensio) sovelletaan avoimessa ympäristössä, jonka alipeitteeseen valitaan avoimia joukkoja s.e. mikään piste ei kuulu useampaan joukkoon kuin on välttämätöntä ympäristön peittämiseksi. Niiden joukkojen, johon tuo piste kuuluu, lukumäärä on ympäristön dimensio + 1. Lebesguen dimensio on aina kokonaisluku. Hyvin epäsäännöllisillekin metrisille avaruuksille voidaan määrittää Hausdorffin dimensio, joka ei välttämättä ole kokonaisluku (lähes kaikki fraktaalit ovat juuri niitä avaruuksia, joiden Hausdorffin dimensio on suurempi kuin niiden topologinen dimensio). Avaruus peitetään avoimilla palloilla ja tarkastellaan, kuinka nopeasti pallojen määrää on kasvatettava, jotta niiden säteen puolittuessa ne edelleen peittävät tutkittavan avaruuden (helpohko esimerkki on Kochin käyrä). == Kirjallisuutta == * Luokka:Geometria Luokka:Abstrakti algebra Luokka:Topologia Luokka:Seulonnan keskeiset artikkelit
Kylmäverisesti sinun

Kylmäverisesti sinun on suomalainen Nelosen esittämä rikossarja, joka kertoo suomalaisesta rikostodellisuudesta ja oikeuskäytännöstä tosielämässä tapahtuneiden rikosten pohjalta. Alkuvaiheessa sarjan juonet perustuivat oikeisiin rikoksiin, mikä aiheutti ilmestymisaikanaan aikamoista kohua, koska suurin osa rikoksista oli julkisuudessa paljon käsiteltyjä murhatapauksia Albertinkadun ampumaklubin kolmoissurma mukaan lukien. Sarjaa moitittiin myös siitä, että ensimmäisen kauden 3. jaksossa ”Betoni kukkii” oli kohtauksia kopioitu lähes suoraan Vesalan lähiönuorista kertovasta dokumentista ”Karkotetut” (1998). Toisen kauden rikokset olivat jo fiktiota. Sarjaa tehtiin yhteensä kolme kautta ja viimeinen osa esitettiin syksyllä 2005. Kolmannen kauden jaksot olivat hakeneet inspiraatiota ulkomaiden kohurikoksista. Ohjauksesta vastasivat ensimmäisellä kaudella Minna Virtanen, Claes Olsson ja Peter Lindholm. Toisella kaudella Markus Selin tuotti sarjaa, jolloin kauden ohjaustyöstä vastasivat Minna Virtanen ja Aleksi Mäkelä. Kolmannen kauden jaksot Minna Virtanen ohjasi yksin. == Näyttelijät == === Keskeisissä rooleissa === === Muissa rooleissa === == Jaksoluettelo == ===Ensimmäinen tuotantokausi=== Jakso Nimi Ensiesitys 1 Salainen agentti 29. helmikuuta 2000 2 Harmaata rahaa 7. maaliskuuta 2000 3 Betoni kukkii 14. maaliskuuta 2000 4 Syysenkeli 21. maaliskuuta 2000 5 Rakkaudesta häneen 28. maaliskuuta 2000 6 Tiedän paikan armahan 4. huhtikuuta 2000 7 Kuninkaan portti 11. huhtikuuta 2000 8 Paras mahdollinen maailma 18. huhtikuuta 2000 9 Saatanan lapset 25. huhtikuuta 2000 10 Kuun kuvajainen 2. toukokuuta 2000 Vierailevina näyttelijöinä muun muassa Jaakko Saariluoma, Mika Nuojua, Paavo Westerberg ja Elina Knihtilä. ===Toinen tuotantokausi=== Jakso Nimi Ensiesitys 11 Maan korvessa kulkevi 29. tammikuuta 2002 12 Ikuisesti sinun 5. helmikuuta 2002 13 Ilolintu 12. helmikuuta 2002 14 Lohikäärmeen metsästys 19. helmikuuta 2002 15 Jumalan poika 26. helmikuuta 2002 16 Sininen uni 5. maaliskuuta 2002 17 Tuonelan portsari 12. maaliskuuta 2002 18 Työmiehen lauantai 19. maaliskuuta 2002 19 Lyhyet jäljet 26. maaliskuuta 2002 20 Poliisin poika 2. huhtikuuta 2002 Vierailevina näyttelijöinä muun muassa Tommi Eronen, Pekka Valkeejärvi, Hannu-Pekka Björkman ja Niko Saarela. ===Kolmas tuotantokausi=== Jakso Nimi Ensiesitys 21 Kaksi pommia 27. syyskuuta 2005 22 Melontaa ja murhia 4. lokakuuta 2005 23 Taivaaseen ota tykösi 11. lokakuuta 2005 24 Kasvottomat 18. lokakuuta 2005 25 Leikin loppu 25. lokakuuta 2005 26 Antiikkia, antiikkia 1. marraskuuta 2005 27 Lapsen etu 8. marraskuuta 2005 28 Veljensä vartija 15. marraskuuta 2005 29 Muista aina liikenteessä 22. marraskuuta 2005 30 Valkotakkinen kuolema 29. marraskuuta 2005 Vierailevina näyttelijöinä muun muassa Kari Hietalahti, Matti Ristinen, Tapani Perttu ja Ville Myllyrinne. == Lähteet == == Aiheesta muualla == * Sarjan viralliset sivut * Luokka:2000-vuosikymmenen suomalaiset rikossarjat Luokka:Suomalaiset toimintasarjat
Conservatori Superior de Música del Liceu

Conservatori Superior de Música del Liceu on tunnettu musiikkikoulu Barcelonassa, Espanjassa. Se perustettiin 1871, aluksi nimellä Liceo Filo- dramático de Montesión. Koulussa ovat opiskelleet mm. Victoria de los Ángeles, Montserrat Caballé sekä José Carreras. ==Aiheesta muualla== *Konservatorion kotisivut (katalaaniksi, espanjaksi ja englanniksi) Luokka:Barcelona Luokka:Katalonian musiikki Luokka:Musiikkialan oppilaitokset
Kateřina Neumannová

Kateřina Neumannová ( ) (s. 15. helmikuuta 1973 Písek, Tšekkoslovakia) on tšekkiläinen entinen maastohiihtäjä. Hän voitti keväällä 2007 päättyneellä urallaan yhteensä yksitoista arvokisamitalia. Neumannová oli ensi kertaa urallaan MM-mitaleilla jo 1997 Trondheimin MM-hiihdoissa, ja saavutti vuosien varrella useita arvokisojen hopea- ja pronssisijoja. Vasta 2005 Oberstdorfin MM-hiihdoissa hän saavutti kirkkaimman arvokisamitalin voittamalla 10 kilometrin vapaan hiihtotavan maailmanmestaruuden. 2006 Torinon olympialaisten kilpailuissa, jotka maastohiihdon osalta käytiin Pragelatossa, Neumannová saavutti yhdistelmäkilpailusta hopeaa ja päätösmatkalla 30 kilometrin vapaan hiihtotavan yhteislähtökilpailussa voitti olympiakultaa. Neumannová hyödynsi kesäharjoittelussaan maastopyöräilyä ja kun laji alkoi kasvattaa suosiotaan 1990-luvun lopulla, hän päätti myös kilpailla pyöräilyssä. Vuoden 1995 maastopyöräilyn EM-kilpailuissa hän voitti pronssia ja hänet valittiin Tšekin joukkueeseen Atlantan kesäolympialaisiin vuonna 1996. Vaikka maastohiihto pysyi Neumannoválle selkeänä ykköslajina, hän valmistautui Atlantan olympialaisiin tosissaan, mutta itse kilpailu oli hänelle pettymys. Hän kaatui kilpailun alkuvaiheessa ja lopulta kilpailun kova kuumuus uuvutti hänet täysin. Jälkeenpäin hän kuvasi kilpailua yhdeksi elämänsä pahimmista kokemuksista. ==Lähteet== * * ==Aiheesta muualla== * http://www.neumannova.cz/ Luokka:Tšekkiläiset maastohiihtäjät Luokka:Tšekkiläiset olympiavoittajat Luokka:Tšekkiläiset maastopyöräilijät Luokka:Vuonna 1973 syntyneet Luokka:Elävät henkilöt
Montserrat Caballé

Maria de Montserrat Viviana Concepción Caballé i Folch, tunnetumpi lyhyemmällä nimellään Montserrat Caballé, () oli katalonialainen sopraano ja tunnettu oopperalaulaja. Hän oli 1950- ja 1960-luvuilla muun muassa Maria Callasin ohella yksi näkyvimpiä hahmoja bel canto -ohjelmiston suosion palauttamisessa. == Lapsuus ja nuoruus == Caballé syntyi Barcelonassa ja opiskeli paikallisessa Liceu-konservatoriossa. == Oopperaura == Caballé liittyi Baselin oopperaan 1956, jossa hän teki debyyttinsä oopperalavalla La bohèmen Mimìnä varsinaisen esittäjän sairastuttua. Onnistuneen esiintymisen jälkeen hän sai laulaa muita suuria rooleja, kuten Taikahuilun Pamina, Puccinin Tosca, Verdin Aida sekä Richard Straussin oopperoiden Arabella, Chrysothemis (Elektra) ja Salome. Kaudella 1960–1961 hän työskenteli Bremenin oopperassa, jossa hän erikoistui bel canto -rooleihin. Hänen suosikkisäveltäjiään olivat Bellini, Donizetti ja Rossini. Vuonna 1962 hän palasi Barcelonaan ja teki ensiesiintymisensä Liceussa. Caballé teki kansainvälisen läpimurtonsa 1965, kun hän pääsi esiintymään sairastuneen Marilyn Hornen tilalle New Yorkin Carnegie Halliin, Donizetin Lucrezia Borgian nimirooliin. Esitys teki hänestä suuren oopperatähden. Myöhemmin samana vuonna hän esiintyi Glyndebournen oopperafestivaalilla ja Metropolitan-oopperassa Gounod’n Faustin Margueriten roolissa. Vuonna 1972 seurasivat ensiesiintymiset La Scalassa Norman pääroolissa sekä Covent Gardenissa La Traviatan Violettana. Vaikka Caballé tunnettiin bel canto -repertuaarin primadonnana, hänen ansioluetteloonsa kertyi vuosien varrella yli 80 roolia barokkioopperoista Pucciniin ja Wagneriin. Caballé oli myös tunnettu resitaaleistaan, joissa hän esitti kotimaansa musiikkia. == Muita projekteja ja elämää == Vuonna 1987 Caballé duetoi Freddie Mercuryn kanssa singlellä ”Barcelona”, josta tuli menestys. He päättivät tehdä kokonaisen albumillisen musiikkia yhdessä: albumi Barcelona julkaistiin 1988. Nimikappaleesta tuli neljä vuotta myöhemmin Barcelonan kesäolympialaisten tunnussävelmä. Vuonna 1991 Montserrat Caballé vieraili Turun Typhoon-Arenassa yhdessä José Carrerasin kanssa. Heitä säesti Stockholm Sinfonietta johtajana Elio Boncompagni. Televisio-ohjelma Huippukonsertti: José Carreras ja Montserrat Caballé Turussa esitettiin ensi kerran 9. marraskuuta 1991. Vetäydyttyään oopperalavoilta Caballé omistautui hyväntekeväisyydelle. Hän oli Unescon hyvän tahdon lähettiläs ja perusti säätiön Barcelonaan vähäosaisille lapsille. Caballé meni 1964 naimisiin tenori Bernabé Martín kanssa. Heidän tyttärensä Montserrat Martí on myös laulaja. == Levytyksiä == === Oopperat === * 1965 – Donizetti: Lucrezia Borgia – * 1970 – Bellini: Il pirata – * 1972 – Puccini: Turandot – * 1973 – Rossini: Guillaume Tell – * 1973 – Boito: Mefistofele – * 1976 – Donizetti: Lucia di Lammermoor – * 1976 – Puccini: Tosca – * 1979 – Bellini: Puritaanit – * 1979 – Mascagni: Cavalleria rusticana – * 1982 – Arrigo Boito: Mefistofele – == Lähteet == == Aiheesta muualla == * * * * * Luokka:Katalonialaiset oopperalaulajat Luokka:Sopraanot Luokka:Grammy-palkinnon saajat Luokka:Vuonna 1933 syntyneet Luokka:Vuonna 2018 kuolleet
Vorarlberg

Vorarlberg on osavaltio aivan läntisimmässä Itävallassa Bodenjärven rannalla. Sekä asukasluvultaan (378 592 asukasta vuonna 2015) että pinta-alaltaan (2 601 km²) se on Itävallan toiseksi pienin osavaltio. Osavaltion pääkaupunki on Bregenz. Vorarlberg rajoittuu idässä Tiroliin, pohjoisessa Saksan Baijerin osavaltioon, lännessä Liechtensteiniin ja Sveitsin Sankt Gallenin kantoniin sekä etelässä Sveitsin Graubündenin kantoniin. Osavaltio on jaettu neljään piiriin: Bregenz, Dornbirn, Feldkirch ja Bludenz. Siellä on viisi kaupunkia: Bregenzin lisäksi Dornbirn, Hohenems, Feldkirch ja Bludenz. Suurimmat joet ovat Ill ja Rein, joka muodostaa rajan Sveitsin kanssa. Bodenseen lisäksi Vorarlbergissa on useita tekojärviä, joita käytetään vesivoiman tuottoon. Sähköstä suuri osa viedään Saksaan. Vorarlbergissa on useita vuorijonoja, joista merkittävimmät ovat Silvretta, Rätikon, Verwall ja Arlberg. Korkein huippu on 3312 metrin Piz Buin. Vorarlbergissa puhuttava saksan kielen alemannimurre poikkeaa muun Itävallan murteista, ja muistuttaa enemmän Sveitsin ja Ranskan Alsacen alueen saksaa.Population Austrian Embassy in Washington Vorarlbergin osavaltiolaulu on ’s Ländle, meine Heimat. == Historia == Vorarlberg yhdistettiin vuonna 1782 Tiroliin, jonka mukana se kuului vuosina 1801–1814 Baijeriin. Vuonna 1851 alue julistettiin Itävalta-Unkarin kruununmaaksi, ja vuonna 1918 siitä tuli Itävallan osavaltio.Otavan Iso tietosanakirja, osa 10, palsta 97. Helsinki: Otava, 1965. == Piirit == Osavaltio on jaettu neljään piiriin: Bregenz, Dornbirn, Feldkirch ja Bludenz. Siellä on viisi kaupunkia: Bregenzin lisäksi Dornbirn, Hohenems, Feldkirch ja Bludenz. == Talous == Vorarlberg on suosittu matkailukohde. Etenkin Reinin laaksossa on kello-, lääke- ja tekstiiliteollisuutta. Bregenzerwaldissa harjoitetaan maanviljelyä ja karjanhoitoa. == Politiikka == Hallituspuolueena on ÖVP ja kuvernöörinä Markus Wallner. == Väestö == Vuoden 2001 tietojen mukaan Vorarlbergissa asui 351 095 asukasta. Heistä alle 15-vuotiaita oli 19,4 %, 15–59-vuotiaita 63,1 % ja yli 60-vuotiaita 17,5 %. Suurin osa asukkaista oli Itävallan kansalaisia, mutta osavaltiossa asui myös 46 700 ulkomaan kansalaista. Heistä suurimmat ryhmät olivat turkkilaiset (18 838), jugoslaavit (6 462), saksalaiset (5 880) ja bosniakit (5 662). Uskontoryhmistä suurin ovat katolilaiset (78 %), muslimit (8,4 %) ja protestantit (2,2 %). Muhin ryhmiin kuului 3,9 %, uskonnottomia oli 6 % ja 1,6 % uskontoa ei saatu selville. == Lähteet == == Aiheesta muualla ==
Lincoln (Englanti)

Lincoln on noin asukkaan katedraalikaupunki (city) ja kaupunkipiiri (borough) Lincolnshiren kreivikunnassa Itä-Midlandsin hallinnollisella alueella, Englannin itärannikolla. Se sijaitsee Withamjoen varrella kohdassa, jossa joki on puhkaissut syvän uoman Lincoln Edgen kalkkikivijyrkänteeseen. Lincoln muodostaa North Hykehamin ja Waddingtonin kanssa asukkaan yhtenäisen kaupunkialueen. Kaupunkipiiriin ei kuulu Lincolnin kaupungin lisäksi muita kaupunkeja tai kuntia. Lincoln on tärkeän maatalousalueen keskuspaikka, minkä vuoksi siellä on paljon elintarviketeollisuutta ja muuta maatalouteen liittyvää teollisuutta. Siellä on myös raskasta koneteollisuutta. Kaupungin merkitystä lisää sen sijainti useiden tärkeiden teiden ja rautateiden risteyksessä. Lincoln oli tärkeä asutuskeskus jo roomalaisten valtakaudella, jolloin se tunnettiin nimellä Lindum. Keskiajalla siitä tuli Englannin merkittävimpiä kaupunkeja ja se sai vaurautensa käymällä kauppaa villalla, nahkalla ja vuodilla. Kaupungissa on säilynyt monia muistomerkkejä roomalaisajoista lähtien. Normannit perustivat Lincolnin linnan vuonna 1068 Lincoln Edgen laelle. Myös Lincolnin katedraalin vanhimmat osat rakennettiin normannien aikana paikallisesta kalkkikivestä. == Lähteet == == Aiheesta muualla == *
Forssan ohjelma

Forssan ohjelma on Suomen Työväenpuolueen, sittemmin Suomen Sosialidemokraattisen Puolueen puolueohjelma, joka oli voimassa 49 vuotta eli vuosina 1903–1952. Se hyväksyttiin Forssassa 17.–20.8.1903 järjestetyssä puoluekokouksessa. Ohjelmaan kuului muun muassa kahdeksantuntinen työpäivä, vähimmäispalkka ja yleinen kouluvelvollisuusTorsten Edgren, Merja Manninen ja Jari Ukkonen; Eepos, Suomen historian käsikirja. Sivu 268. ISBN 951-0-27651-0 sekä yleinen alkoholin kieltolaki. Ohjelma sisältää myös tavoitteet yksityisen tuotannon lakkauttamisesta ja valtiollisen vaikutusvallan valloittamisesta kaikilla tarkoituksenmukaisilla keinoilla, jotta työväenluokka vapautuisi. Forssan ohjelma on miltei suoraan peräisin Saksan sosiaalidemokraattisen puolueen vuonna 1891 hyväksymästä Erfurtin ohjelmasta ja Itävallan sosiaalidemokraattisen puolueen Hainnfeldin ohjelmasta vuosilta 1888–1889.Karl Kautsky. Erfurtin ohjelma. Tammi 1974, s. 254. Ohjelman välittömät vaatimukset ovat toteutuneet lukuun ottamatta kirkon ja valtion eroa, suoraa demokratiaa ja koulujen uskonnonopetuksen lakkauttamista; lisäksi 1919 voimaan tulleesta alkoholin kieltolaistakin on sittemmin luovuttu.Suomen Sosialidemokraattisen Puolueen ohjelma 1903 www.sdp.fi ==Sisältö== Forssan ohjelma sisältää seuraavat kohdat: # Yleinen ja yhtäläinen äänioikeus, suhteellinen vaalitapa, yksikamarillinen järjestelmä ja vaalisalaisuus # Suora demokratia # Yhdistymis-, sanan- ja lehdistönvapaus # Ilmainen oppivelvollisuus # Kirkon ja valtion ero ja uskonnonopetuksen kumoaminen # Progressiivinen tuloverotus # Ilmainen oikeudenkäynti, oikeusapu ja korvaus vääristä syytöksistä # Julkinen terveydenhuolto #Asevelvollisuuden lakkauttaminen ja yleinen pasifismi # Sukupuolten välinen tasa-arvo lain edessä # Alkoholin kielto == Lähteet == == Aiheesta muualla == *Hannu Soikkanen, Sosialismin tulo Suomeen: ensimmäisiin yksikamarisen eduskunnan vaaleihin asti. https://helda.helsinki.fi/handle/10138/17389 Luokka:Suomen Sosialidemokraattinen Puolue Luokka:1903 Luokka:Suomen politiikka 1900-vuosikymmenellä
Filippos IV

Filippos IV (k. 297 eaa.) oli Makedonian kuningas lyhyen ajan vuonna 297 eaa. Hänen isänsä oli Kassandros, yksi Aleksanteri Suuren seuraajista, joka oli kaapannut vallan Makedoniassa. Filippos ei ehtinyt hallita kuin lyhyen ajan isänsä kuoleman jälkeen. Luokka:Makedonian kuninkaat
BNC-liitin

BNC-liitin on kehitetty 1940-luvun loppupuolella pienoisversioksi C-tyypin liittimestä. BNC on lyhenne sanoista Bayonet Neill-Concelman. Tässä viimeinen sana tarkoittaa Amphenolin insinööriä nimeltä Carl Concelman. (Eri lähteissä esiintyy myös merkityksiä Bayonet Nut Connector, British Naval Connector ja Bayonet Navy Connector.) BNC-liitin on tarkoitettu suurtaajuisten signaalien siirtoon käytettävien koaksiaalikaapelien nopeaan liittämiseen eri laitteisiin. ==Rakenne== Pääasiassa kevytmetallista valmistetun liittimen naaraspuolisen, laiterunkoon asennettavan osan hylsymäisen osuuden ulkopuolella on kaksi bayonet-tappia. Näitä vastaavat hahlot ovat kaapelin päähän asennetun, urospuolisen liittimen kierrettävässä osassa. ==Käyttö== Liittämiseen riittää, kun urospuolinen liitin työnnetään naarasliittimeen asennossa, jossa edellisen hahlot osuvat jälkimmäisen tappien kanssa samalle linjalle. Sen jälkeen kierrettävää osaa käännetään neljänneskierros myötäpäivään. Tällöin kierreosan hahlojen muotoillut päät lukittuvat tappien osuessa niihin. Kierrettävän osan sisällä oleva jousi vetää liitinosat toisiaan vasten estäen samalla itsestään takaisin kiertymisen. Irrottaminen tapahtuu painamalla kierreosaa kevyesti runkoa vasten ja kiertämällä neljänneskierros vastapäivään. BNC-liitin soveltuu erittäin hyvin ohuiden koaksiaalikaapeleiden liittämiseen (RG-58, RG-59, RG-179, RG-316, jne.) mm. mittauslaitteissa ja videosovelluksissa. == Katso myös == *RF-liitin *N-liitin *SMA-liitin ==Lähteet== == Aiheesta muualla == Luokka:Ethernet Luokka:Sähköliittimet he:מחבר RF#BNC ja:コネクタ#同軸コネクタ ru:Коаксиальный радиочастотный разъём#BNC-коннектор
Aleksanteri V

Aleksanteri V (kuoli 294 eaa.) oli Makedonian kuningas 297–294 eaa. veljensä Antipatros II:n kanssa. Hän oli Kassandroksen poika ja edeltäjänsä Filippos V:n veli. Kuninkaiden äiti Thessalonike suosi Aleksanteria. Lopulta Antipatros murhasi äitinsä ja syrjäytti veljensä. Aleksanteri liittoutui Antigonos I:n pojan Demetrioksen kanssa ja tämän avulla hän saikin Antipatroksen syrjäytettyä. Mutta Demetrios kääntyikin Aleksanteria vastaan ja antoi murhata hänet. Demetrioksesta tuli nyt Makedonian kuningas ja uuden Antigonidi- dynastian perustaja. Luokka:Makedonian kuninkaat
Tequila-agaave

Tequila-agaave (Agave tequilana, )Räty ja Alanko 2004, s. 20 kuuluu agaavejen (Agave) sukuun. Siitä valmistetaan Meksikon kansallisjuomaa tequilaa. Tequila- agaave kasvaa hiekkaisessa maaperässä korkeilla paikoilla (yli 1 500 metrissä). Lepakoihin kuuluva meksikonkuonoleikko (Leptonycteris nivalis) pölyttää sen keltaiset kukat.Bats, plants and people == Lähteet == *Räty, E. ja Alanko, P. 2004: Viljelykasvien nimistö. - Puutarhaliitto, Helsinki. ISBN 951-8942-57-9 === Viitteet === Luokka:Agaavet
Wheatstonen silta

Wheatstonen silta on sähkötekniikassa menetelmä vastuksen resistanssin määrittämiseksi. Menetelmän keksi Samuel Hunter Christien vuonna 1833. Menetelmän parannetun version teki myöhemmin tunnetuksi Charles Wheatstone vuonna 1843. ==Rakenne== Wheatstonen siltakytkennässä on tutkittava komponentti, sekä kolme muuta vastusta joiden resistanssit tunnetaan, galvanometri ja virtalähde. Yksi tunnetuista resistansseista voidaan säätää siten, että galvanometri näyttää nollaa. ==Tuntemattoman vastuksen määritys== Kuvassa R_x on tuntematon resistanssi, joka halutaan määrittää. Resistanssit R_1, R_2 ja R_3 ovat tunnettuja sekä lisäksi resistanssia R_2 voidaan säätää. Tämän arvoa säädetään, kunnes kuvan pisteiden D ja B välillä ei ole enää jännite-eroa ja näin niiden välillä ei kulje virtaa. Kun pisteiden B ja D välillä ei kulje virtaa, niin Kirchhoffin lain mukaisesti voidaan päätellä, että sama virta I_1 kulkee sekä vastuksen R_1 että vastuksen R_2 kautta. Samoin virta I_3 kulkee sekä vastuksen R_3 että vastuksen R_x kautta. Jännitelähteen positiivisen navan ja pisteen D välinen jännite-ero V_{AD} on sama kuin positiivisen navan ja pisteen B jännite-ero V_{AB}, mistä saadaan yhtälö :R_1I_1=R_3I_3. Vastaavasti jännitelähteen negatiivisen navan ja pisteen D jännite-ero V_{CD} on sama kuin negatiivisen navan ja pisteen B välinen jännite-ero V_{CB}, joten :R_2I_1=R_xI_3. Tuntemattoman vastuksen arvoksi saadaan :R_x = {{R_3 R_2}\over{R_1}}. Piirin haarojen välinen nollavirta voidaan todeta käyttämällä herkkää galvanometriä. == Lähteet == Luokka:Elektroniikka Luokka:Sähkön ja elektroniikan historia
Kolmekymmentä tyrannia

Kolmekymmentä tyrannia () oli spartalaismielinen oligarkia, joka hallitsi Ateenaa peloponnesolaissodassa kärsityn tappion jälkeen huhtikuusta 404 eaa. alkaen. Tyrannien johtohahmot olivat Theramenes ja Kritias, joka oli Sokrateen ystävä. Tyrannit rajoittivat ateenalaisten oikeuksia huomattavasti. Sen sijaan, että kaikki ateenalaiset vapaat miehet olisivat voineet osallistua oikeuden toimintoihin, oikeus suotiin ainoastaan viidellesadalle valitulle. Ainoastaan kolmellatuhannella oli oikeus kantaa asetta tai saada oikeuden päätös asioilleen. Tyrannian aikana satoja ateenalaisia tuomittiin kuolemaan myrkyllä ja tuhansia tuomittiin maanpakoon. Thrasybulos syöksi tyrannit vallasta Theban avustuksella vuonna 403 eaa. == Katso myös == * Rooman kolmekymmentä tyrannia Luokka:Antiikin Ateenan politiikka Luokka:Antiikin tyrannit
Žytomyr

Žytomyr (, , ) on noin 260 000 asukkaan kaupunki Teterivjoen varrella Ukrainan pohjoisosissa. Žytomyr on samannimisen alueen pääkaupunki. Se on maanviljelyalueen keskus; siellä on myös puu- ja elintarviketeollisuutta. ==Liikenneyhteyksiä== Žytomyr sijaitsee Ukrainan päärataverkon varrella. Kaupunki on risteyspaikkakunta: päärata jatkaa sieltä etelään ja pohjoiseen (Korosten) ja sivurata itään (Fastiviin) ja länteen (Zvjahel). Satelliittikuvan mukaan kaupungissa on kaksi lentokenttää: itäosissa muun muassa pienilmailuun käytetty siviililentokenttä ja eteläpuolella sotilaslentokenttä. Liikenteellisesti kaupunki sijaitsee Euroopan tärkeimpiin kuuluvan poikittaisen eurooppatien, koko Ukrainan läpi kulkevan :n varrella (muun muassa Bryssel–Köln–Krakova–Lviv–Žytomyr–Kiova–Harkova–Volgograd–Astrahan–Samarkand–Almaty). Žytomyrin lähistöllä tämä liikennekäytävä muodostuu Ukrainan valtatiestä M06. Muita Žytomyriin johtavia pääväyliä ovat etelään Romanian Iașiin vievä eurooppatie ja lounaaseen Tšernivtsiin vievä H03 maantie (aiempi M20). Myös pohjoiseen Valko-Venäjän rajalle vievä maantie P28 on merkittävä esimerkiksi tavaraliikenteen kannalta. ==Lähteet== ==Aiheesta muualla== *Valokuvia kaupungin nähtävyyksistä *Lyhyesti kaupungista Luokka:Žytomyrin piiri Luokka:Žytomyrin alueen kaupungit
Toulon

Toulon on linnoitettu satamakaupunki Välimeren rannikolla Etelä-Ranskassa. Kaupungin väkiluku oli vuonna 2006 yhteensä 167 816. Siellä on suuri vienti- ja tuontisatama, myös aseteollisuutta ja laivatelakoita. Kaupungissa on lisäksi Ranskan Välimeren-laivaston päätukikohta. ==Historia== Roomalaiset perustivat laivastotukikohdan Toulonin rannikolle sen suotuisan sijainnin takia. He perustivat paikalle myös purppuravärjäämöjä. Toulonin nimi Rooman valtakaudella oli todennäköisesti Telo Martius. Saraseenit hyökkäsivät kaupunkiin vuosina 718–1197 useaan otteeseen. Keskiajalla kaupunki kuului Marseillen varakreiveille, jotka luovuttivat kaupungin Kaarle Anjoulaiselle. Toulon siirtyi Ranskalle muun Provencen mukana vuonna 1481. Keskiajalla kaupungin muurit ulottuivat ilmeisesti merelle saakka, ja sittemmin vallien paikalle rakennettiin katuja. Ludvig XII aloitti kunnollisen sataman rakentamisen, ja satamaa vartioimaan pystytettiin vuonna 1514 torni Grosse Tour de la Mitre. Puolustus osoittautui kuitenkin riittämättömäksi, kun Ranska kävi vuonna 1524 sotaa Kaarle V:tä vastaan. Henrik IV:n aikana Provencen kuvernööri rakennutti linnoitetun aallonmurtajan.Bennewitz et al. 1984, s. 226. Ludvig XIV:n aikana satamaa laajennettiin jälleen laivastoa varten. Kardinaali Richelieun valvonnassa perustettiin myös sotalaivojen korjaus- ja rakennustelakka. Espanjan perimyssodan aikana kaupunkia piiritettiin tuloksetta sekä mereltä että maalta käsin. 1700- ja 1800-luvuilla kaupungin muureja vahvistettiin ja Cap Le Mourilloniin rakennettiin Fort La Malguen linnake. Kaupunkiin rakennettiin myös uusia kuivatelakoita ja satama-altaita. Keskiaikainen vanhakaupunki kärsi tuhoja toisessa maailmansodassa.Bennewitz et al. 1984, s. 227. Nykyisin satamasta viedään Ranskan rauta-, teräs- ja kemianteollisuuden tuotteita. == Kirjallisuutta == * Maurice Arreckx, Vivre sa ville, La Table ronde, 1982 ; Toulon, ma passion, 1985 * Jean-Pierre Thiollet, Le Chevallier à découvert, Laurens, 1998 ==Lähteet== * === Viitteet === == Aiheesta muualla == Luokka:Ranskan kaupungit Luokka:Varin kunnat
Mäkihypyn maailmancup 2001–2002

Mäkihypyn maailmancup 2001–2002 käsitti 23 osakilpailua, joista yksi peruttiin. Ensimmäinen osakilpailu pidettiin Kuopiossa Suomessa 23. marraskuuta 2001 ja viimeinen osakilpailu Oslossa Norjassa 17. maaliskuuta 2002. ==Maailmancupin kymmenen eniten pisteitä kerännyttä hyppääjää== Sijoitus Hyppääjä Maa Pisteet 1\. Adam Małysz 1475 2\. Sven Hannawald 1259 3\. Matti Hautamäki 1048 4\. Andreas Widhölzl 874 5\. Martin Schmitt 795 6\. Martin Höllwarth 737 7\. Simon Ammann 628 8\. Martin Koch 561 9\. Stephan Hocke 508 10\. Risto Jussilainen 474 ==Suomalaisten sijoitukset ja palkintosijoitukset osakilpailuista== * 3. Matti Hautamäki 1048 - 3 voittoa, 3 kakkossijaa, 2 kolmossijaa *10. Risto Jussilainen 474 - 1 voitto *15. Janne Ahonen 356 - 1 kolmossija *19. Veli-Matti Lindström 274 - 1 kolmossija *26. Jussi Hautamäki 174 *31. Toni Nieminen 142 *37. Tami Kiuru 101 *44. Kimmo Yliriesto 63 *45. Janne Ylijärvi 57 *46. Janne Happonen 56 *48. Arttu Lappi 51 *62. Lassi Huuskonen 15 *63. Ville Kantee 13 *65. Kalle Keituri 12 *77. Pekka Salminen 5 ==Aiheesta muualla== *Tulokset FIS:n sivulla Luokka:Mäkihypyn maailmancup Luokka:Vuoden 2001 mäkihyppy Luokka:Vuoden 2002 urheilu